Asau Bau Aruh Ngau Bau Sapau (Dog On the Road Cat On the Roof)
We born and grow up in a Melanau culture and surroundings in a small village of Mukah Division, Sarawak, Malaysia (Borneo). We are here to share about Melanau cultures, people and foods following our own lifestyle. For Melanau people, don't let the time killing the beauty of our traditions.
Sunday, January 27, 2013
Tudui ~ Mekat Agei Dao!
Uno kah bak cerita dao bak memula post wak ih ka?
Ta'un bao ji ngak ajau, 2013. Uno wak dao bak nak ta'un ih kah? Kalik dao mun ko menak kamus ubak Melanau (Kg. Kebuaw @ Dalat). Kamus lah ien tapi debei official angai la. Bukan betul angai kawak ubak liko ko ih. Lo janik-janik ko jegum jipo-jipo ko wak tukang aluk sau keman ko. Ubak ko ih wak idak angai pecapor jegum ubak Melayu jegum uba liko putik. Ka bak budei angai sau ko tukang ubak liko eh. Dei dao kemudei, na'ah tujuh maklumat salak gak kelo.
Ien singelah siew. Mun ko bei lian ko jungat udei blog ih. Idak kawak cerita bak senerita jegum kelo tapi dei ngak lau ih la. Bak cerita duah telo lau ih... he he he he..
Tuesday, August 9, 2011
Ako mengenah manok
Sunday, July 17, 2011
Salam Abei Ito
Tapi, bei kawak tan rasa kecewa jumit bila ko peta'ah DJ radio ien pebak ubak liko wak pecapor alu sau. Ako debei pun saji debei rapa betul angai sau ubak liko ko, tapi kala kenah dao lah wak nyadin DJ radio ien, ubak liko luin betul sau jumit. Kak idak angai sau senapor jegum ubak Melayu atau ubak Melayu Sarawak. Anik telo wak bao ih, mun peta'ah ubak kesau ien saji tirut luin kawak, makin agei idak angai ngak anik telo wak debei nejaler lo tina tama ubak Melanau wak betul. Ako peta'ah naken ko wak gak Sibau mun kerapak ubak liko idak angai sau senapor jegum ubak Melayu. Selalu kawak ko guga luin migik luin karapak ubak Melanau wak betul.
Bila ngak belajer gak liko a, ubak liko ih jarang angai agei nebak luin sunih, saji luk neliluk alu. Suwik kawak lo naken ko wak gak kapong mun pubak liko saji agei betul sau jumit. Mun wak ngak diam gak luar keman Dalat/ Igan, saji dei rapa betul alu sau ator ubak luin.
Ko arap gak a mengeluar rancangan Salam Abei Ito, pilik DJ kelo wak saji betul sau ubak liko. Sajo tukang pubak liko, dei kira ubak Mukah, Dalat, Bintulu, asal luin kenah kerapak ubak liko wak "standard". Mun ko peta'ah masa rancangan dagen ubak Balah, saji dao angai sau ubak luin. Debei telo peta'ah luin menyapor ubak Balah jegum ubak Melayu. Ko rasa rancangan ubak liko dagen radio Sarawak hanyalah Salam Abei Ito tiap lau migu jam 2 labik 3 abei. Sejam singen telo kenah peta'ah ubak liko nebak kerapak dagen radio. Harap kenah bak diperbaiki rancangan ih terutama sekali dagen penggunaan ubak liko wak 'standard'.
Ien singen lah ji gaya wak kenah bak cerita ko abei lau migu ih.
Thursday, May 5, 2011
Beban
Mun gak kapong, beban ih idak tubuk gak lisi sungai. Sabei gak tebi sungai dawak kubo kamei idak angai tapi ngak jijak bak kedau petaduk padai ji jumit angai ji agei perak den ko. Uno guna beban ih? Beban ih alah bak tali talei. Mun ko pilak lo mak jegum janik ko pigek beban ih bak menak sapau. Sapau nyipak. Bak mubed nyipak ien lah. Saji ien singen ji den ko guna beban ih mun gak kapong. Keman ko umit sabei ko merati lo mak ko menak sapau mesti pigek beban ih.
Mun nikut sau susui sakai ko wak kerja gak Kraftangan Malaysia, Cawangan Sabah gi'ih, nyin susui kraftangan wak ninak keman beban saji berega angai. Lian ih, luin menak beg duit (dompet) pebak beban, handbag pun pebak beban. Makin agei mun wak pekilat alu ji beban ien saji mahal angai sui nyin. Mun la lo mak ko tao menak, saji benadak ko menaduk beban ih. He he.. Bei kawak liko Balah keman Sg. Ileh sabei migek beban bak nak jalik. Dao kawak tan jalik ninak keman beban ih, singo singen tan. Tapi ko dibei penah peden lo mak ko menak jalik pebak beban ih la.
Ok. Ien singenlah ji gaya cerita beban lau ih.... :-)
Sunday, May 1, 2011
Wap Express Sibau
Ja'an kawak speed bot jam 1.30 abei dei ngak pado. Sepet kawak ko madak luin lulo ko buyak ko bei bak belei jumit sebelum ko pulik kabak. Ja'an kawak kenah rudeng lo jeragan dagen speed bot ien.
Ih la ji gaber wak sepet nigek ko gak wap bao ien lian ko pulik lau ien.
Ien singenlah bak cerita ko lakau ih. Tiap lakau ko pulik, mesti bei singen wak berubah. Ienlah mun pa'ut jelakau bak pulik kapong ma'ap singen lah ji gaya. Mu'au.. he he he...
Tuesday, March 15, 2011
Pepela Salui
Bila cerita pasel pepela ih, senged ko lian ko agei umit sabei. Saji selalu angai pepela salui. Ko mapun sekul lian agei sekolah rendah saji pepela salui. Lian ko darjah 1 labik 3, janik ko agei sekul sama jegum ko. Tapi lian ko darjah 4 labik 6, janik ko masok sekolah menengah ngak. Ko pepela adeplah mapun sekul tiap lau. Lau basak, pangai, tagul nyat, anum salih..ien semuah saji diharungi mun bak mapun sekul. Lian gak sengaja alu ko menak pedih bila pilak anum dug jed angai tan kajuk. Saji sengadei tan kelelah pepela kabak melawen aruih sungai bak mapun sekul... he he he.. Dao sau ulah ko kan? Menak-menak ko pedih migek ko dibuh tabui sekul. Ha ha ha ha...
Okaylah... ih ji gaber lo naken ko pepela salui ujong ta'un sabei. Sera'at alu menaban pela, samalah wak tukang angai pepela. Tapi bila menyenged tan anik a kik wak ngak diam gak bander, saji dibei peluang agei bak menaban pela mun dei pulik kapong. Ienlah mun ko pulik kapong ko suka mengan lo naken ko pulik. Migik luin tao an tan tudip a liko Melanau wak diam gak kapong. Kak subong dei tu pasel bila ngak pakat ayang, keja dao. Asal usul dei senenged agei.
Ien singenlah bak cerita telo lau ih kai! Cerita udei lau suneh.. Lukuh tan na'e ko. Bak pinyi bak kanen siew.
Monday, March 14, 2011
Seka'ot Super Jet Jegum Seperih Zin Zin
Wak bak cerita ko lakau ih ienlah pasel pengangkutan wak kenah bak bak mapun kapong ko. Kapong ko ngadan nyin Kapong Kebuaw. Mun bak mapun kapong ko dibei alun, pebak sungai singen. Dei tao paya kerajaan bak menak alun mapun kapong kamei ih. Lulo pilihan raya, ngak dakai lakau ngak lo mak ko mengundi tapi dei teruih kawak ji alun. Dibuh "kiruh" sui liko Balah... Asal bei seka'ot jegum seperih, labik la kubo ko gak kapong.
Mun keman Sibau bak mapun kapong ko (kubo ko), bei seka'ot jegum seperih singen. Seka'ot wak teruih labik gak kapong ko ien seka'ot wak mapun Igan. Mun seka'ot mapun Daled dei teruih mapun kapong ko sebab kapong ko antara Sg. Kut jegum Igan. Mun pebak seka'ot mapun Daled kenah kawak tapi pasad gak Sg. Kut Muara, beh ien magui salui a kapong ko wak bei gak Sg. Kut. Biasa nyin kamei pesusui awal gak lo gak kubo nyabik aid gak Sg. Kut Muara mun kamei pulik pebak seka'ot mapun Daled. Mun pebak seka'ot teruih mapun Igan, bei lah 1 jam 45 minit labik gak jawai kubo ko alu. Seka'ot keman Sibau bei pado pukul 10.30 awal jegum 1.30 abei. Mun dei salak ko lah. Mun salak nyabik bak dibetulkanlah. Mun pebak seka'ot mapun Daled, labik gak Sg. Kut Muara kira-kara 1 jam 30 minit. Bei 15 - 30 minit agei pado salui kabak mapun kapong ko.
Bei jatak agei wak kenah bak mapun kapong ko. Ienlah seperih (Ekspress). Bei idak atak kawak seperih wak agei pado kabak mapun Igan. Mun dei salak ko ngandan lo seperih ienlah Zin Zin, Ing Choon, Hoover.. Ko pun dei rapa senged tan agei jegum ko dei tao awak an wak agei pado. Seperih Zin Zin saji agei pado buyak seperih ien bei kontrak jegum SMK Batang Igan mengan lo anik sekul pulik kapong jegum balik mapun sekul. Seperih ien singen agei wak pebak aircond ko rasa, wak kik ien pebak pangai singen agei.. he he he... Mun keman Sibau bei pado jam 10.30 awal, 12.30 tgh lau jegum jam 2.30 abei. Biasa nyin 3 jam baruk labik gak kapong ko. Saji pedih kabut munguk dagen seperih kepaut ien kan? Tapi mun ngak penuk seka'ot terpaksa kawak jakak dagen seperih ih.
Ienlah ji dua jenis pengangkutan wak kenah bak bak mapun kapong ko. Tabang seka'ot teruih kapong ko mun dei salak ko RM25.00, seperih ien RM15.00. Mun pebak seka'ot labik Sg. Kut Muara singen RM20.00. Kala salak sau ien, nyabik maap kai ieh.. Kenah nulong ko memetulkan info ih. Pulik kapong duah lakau seta'un singen ko ih, ienlah idak angai ngak wak ko dei update gak kapong inan.
Ien singenlah ji gaya bak cerita telo lau ih. Lau sunih mun rajin telo cerita udei. Ien singen!
eng_Latn eng_Latn eng_Latn kea_Latn ace_Latn min_Latn mri_Latn eng_Latn ceb_Latn eng_Latn tgl_Latn zsm_Latn ind_Latn zsm_Latn ace_Latn eng_Latn ind_Latn min_Latn zsm_Latn ace_Latn eng_Latn zsm_Latn min_Latn bam_Latn zsm_Latn eng_Latn umb_Latn min_Latn min_Latn zsm_Latn eng_Latn ind_Latn min_Latn min_Latn min_Latn min_Latn ace_Latn